Diari Oficial de la Generalitat Valenciana


Sumari del DOGV 5663, del 19-12-2007 (2007/15010)

RESOLUCIÓ de 5 de desembre de 2007, de la secretària autonòmica d'Esport-vicepresidenta del Consell Valencià de l'Esport, per la qual s'amplia la dotació pressupostària destinada a finançar la línia de subvenció T2170000 destinada als clubs esportius d'elit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15868


Data del document
:   05-12-2007

Organisme emissor
:   Consell Valencià de l'Esport

Tipus de document
:   Resolució

Anàlisi jurídica

 Descriptors 

:   * Consell Valencià de l'Esport
    * esport
    * ajuda pública
    * espectacle esportiu
    * suport econòmic
    * organització esportiva

RESOLUCIÓ de 5 de desembre de 2007, de la secretària autonòmica d'Esport-vicepresidenta del Consell Valencià de l'Esport, per la qual s'amplia la dotació pressupostària destinada a finançar la línia de subvenció T2170000 destinada als clubs esportius d'elit de la Comunitat Valenciana. [2007/15610]  
Per resolució de 26 de gener de 2007, del president del Consell Valencià de l'Esport (DOCV de 6 de febrer de 2007) es van convocar les subvencions destinades als clubs esportius d'elit de la Comunitat Valenciana per a l'any 2007.  
Per resolució de 17 d'abril de 2007, de la secretària autonòmica d'Esport-vicepresidenta del Consell Valencià de l'Esport, s'amplia la dotació pressupostària destinada a finançar aquestes subvencions en 100.000 euros, la qual cosa suposava un global màxim de 1.200.000 euros.  
Per Acord del Comité de Direcció del Consell Valencià de l'Esport de 3 de desembre de 2007, s'aprova l'expedient de modificació pressupostària CVE 07/17, autoritzant l'increment en aquesta línia pressupostària de 400.000 euros.  
Existint una gran necessitat de suport a les activitats que realitzen els clubs d'elit de la Comunitat Valenciana, es considera convenient destinar recursos addicionals per a poder atendre aquestes necessitats ampliant la dotació pressupostària de la convocatòria esmentada.  
Pel que s'exposa i segons el que disposa l'article 47.11 del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, que establix la publicitat als imports globals destinats a les línies de subvenció.  
En virtut d'això, i fent ús de les competències assignades en la Llei 3/2006, de 12 de maig, de la Generalitat, de creació del Consell Valencià de l'Esport, i del decret 170/2006, de 17 de novembre, del Consell, pel qual s'aproven els Estatuts del Consell Valencià de l'Esport, i havent-se delegat l'atribució de dictar resolucions relatives a les convocatòries dels programes d'esports a la secretària Autonòmica d'Esport-Vicepresidenta del Consell Valencià de l'Esport, mitjançant una resolució de 29 de desembre de 2006, del president del Consell Valencià de l'Esport, resolc:  
Primer i únic  
Ampliar la dotació pressupostària que finança la línia de subvenció T2170000 destinada als clubs esportius d'elit de la Comunitat Valenciana, per a l'exercici 2007, amb 400.000 euros, la qual cosa suposa per a aquesta línia de subvenció un import global màxim de 1.600.000 euros.  
La present resolució produirà efectes des del dia que es publique en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar un recurs potestatiu de reposició o bé directament, un recurs contenciós administratiu en els terminis i davant dels òrgans que s'indiquen a continuació:  
a)El recurs potestatiu de reposició haurà d'interposar-se davant de la consellera de cultura i esport-presidenta del Consell Valencià de l'Esport en el termini d'un mes a comptar de l'endemà de la publicació de la present resolució en el Diari Oficial de la Comunitat Valenciana.  
b)El recurs contenciós administratiu haurà de ser interposat davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present resolució en el Diari Oficial de la Comunitat Valenciana.  
València, 5 de desembre de 2007. La vicepresidenta del Consell Valencià de l'Esport-secretària autonòmica d'Esport: Niurka Montalvo Amaro. (p.d. Resolució 29.12.2006, DOCV núm. 5.435).